赵景贤

赵景贤（），字竹生，清末浙江湖州府归安县人。清朝政治人物、湖南巡撫赵炳言之子。

归安县与湖州府同城而治，赵氏为湖州城内的世家大族。道光二十年（1840年），鄉試中舉，授宣平縣教諭，改內閣中書。咸豐三年（1853年），在家鄉湖州府辦理捐輸、團練。五年（1855年），因軍功賞加道銜，以知府歸保舉班即用。六年（1856年），以知府分發甘肅甘肅候補。十年（1860年），太平天國忠王李秀成以重兵围攻湖州城，赵景贤组织乡勇抵抗，打退太平军数度围城，賞戴花翎，賜勇號額德木巴圖魯，以道員用，賞加按察使銜，辦理浙江全省團練。十一年（1861年），授福建督糧道。

同治元年（1862年），因守城戰功在團練中為第一，賞加布政使銜。正月，城陷被俘就义。朝廷詔稱「勁節孤忠，可嘉可憫」，加恩依巡撫例優卹，於湖州建專祠，宣付國史館立傳，賜騎都尉世職，諡忠節。今湖州竹安巷有其故居尚存。民国·趙爾巽等，《清史稿》（卷400）：“趙景賢 ，字竹生，浙江歸安人。父炳言，嘉慶二十二年進士，授刑部主事，歷官湖南巡撫。
景賢，道光二十四年舉人，誤註烏程籍，被黜。捐復，授宣平教諭，改內閣中書。豪邁有大略。咸豐三年，在籍倡團練，以勸捐鉅款，晉秩知府，分發甘肅，未往。十年，尚書許乃普薦之，命從團練大臣邵燦治事。聞粵匪陷廣德，自蘇州馳歸，籌布守城。總兵李定太、參將周天孚先後來援失利。景賢收集潰兵，為戰守計。偵知江南援軍至，出城夾擊，擒斬數千，立解城圍。從張玉良復杭州，克長興、德清、武康。既而賊擾嘉興，景賢分兵屯南潯，扼其衝。四月，賊由太湖、夾浦犯湖州。道員蕭翰慶來援，戰歿，招其潰兵入伍，出北門擊賊，血戰數晝夜，賊遁。五月，率砲船進攻平望鎮，與楚軍合擊，克之。會賊酋陳玉成由溧水竄浙境，景賢回救，合民團要擊走之，賜號額爾德木巴圖魯，以道員用。六月，進復廣德，交軍機處記名簡放。十月，賊犯杭州，景賢馳援。湖州告警，速回師，賊已至南門外峴山。副將劉仁福率廣勇來援，有通賊狀，誘擒仁福，斬之以徇。賊奪氣，分擾四鄉，旋犯西門。合水陸擊退，盡破附近諸山賊壘，圍復解，加按察使銜。
十一年，復長興。尋賊踞洞庭東、西兩山，長興不能守，郡北七十二漊時被擾。景賢於大錢口增駐水師，聯絡民團，分顧各路，屢戰皆捷。五月，賊踞菱湖鎮。率水師進攻，燬賊舟，又破之於澉山溪。九月，賊又逼郡城，鏖戰五晝夜，追奔出境。時杭州久被困，景賢率兵滾營前進，連破賊卡二十餘處。賊復乘虛襲大錢口，景賢且戰且退，掩擊之，賊遁。聞杭州再陷，歎曰：「湖郡孤注，惟當效死弗去，以報國恩耳！」是年冬，授福建督糧道。同治元年春，詔念景賢殺賊守城，於團練中功稱最，特加布政使銜。自賊氛逼城，僅大錢口可通太湖糧道。會大雪湖凍，賊由洞庭東山履冰來犯，大錢遂為所踞。
賊以屢戰傷亡多，恨景賢次骨，掘其父墓，戒不與戰，但斷絕糧道以困之。景賢迭出戰不利，密寄帛書至上海與其叔炳麟訣，誓以死守。朝廷惜其才，命曾國藩、左宗棠設法傳諭輕裝出赴任，景賢益感奮，選壯士三千人，分出斫賊營，奪其糧而還。被圍既久，兵日給米二合五勺，官民皆食粥糜，道殣相望。五月，城陷。
景賢冠帶見賊，曰：「速殺我，勿傷百姓。」賊首譚紹洸曰：「亦不殺汝。」拔刀自刎，為所奪，執至蘇州，誘脅百端，皆不屈。羈之逾半載，李秀成必欲降之，致書相勸。景賢復書略曰：「某受國恩，萬勿他說。張睢陽慷慨成仁，文信國從容取義，私心竊向往之。若隳節一時，貽笑萬世，雖甚不才，斷不為此也。來書引及洪承疇、錢謙益、馮銓輩，當日已為士林所不齒，清議所不容。純皇帝御定貳臣傳，名在首列。此等人何足比數哉？國家定制，失城者斬。死於法，何若死於忠。泰山鴻毛，審之久矣。左右果然見愛，則歸我者為知己，不如殺我者尤為知己也。」秀成赴江北，戒紹洸勿殺。景賢計欲伺隙手刃秀成，秀成去，日惟危坐飲酒。二年三月，紹洸聞太倉敗賊言景賢通官軍，將襲蘇州，召詰之，景賢謾罵，為槍擊而殞。
自湖州陷，屢有旨問景賢下落。至是死事上聞，詔稱其「勁節孤忠，可嘉可憫」，加恩依巡撫例優卹，於湖州建專祠，宣付史館為立特傳，予騎都尉世職，諡忠節。長子深彥，年十二，在湖南，聞湖州陷，即自酖死。先被旌，附祀景賢祠。次子濱彥，賜官主事；溱彥、淶彥皆以通判用。”

有子趙深彥、趙濱彥、趙潤彥、趙滋彥、趙溱彥、趙淶彥。著名版画家赵延年、两弹一星功勋赵九章、诗人北岛（赵振开）均为赵景贤的后裔。

 延伸阅读 


參考

Category:道光二十年庚子恩科浙江鄉試舉人
Category:清朝內閣中書
Category:清朝福建督粮道
Category:清朝軍事人物
Category:满字巴图鲁勇号
Category:清朝被殺害人物
Category:湖州人
J
Category:諡忠節